Diari Oficial de la Generalitat Valenciana


Sumari del DOGV 8398, del 05-10-2018 (2018/9218)

Extracte de la Resolució de 26 de setembre de 2018, del director general d'Economia, Emprenedoria i Cooperativisme, per la qual s'efectua, en el marc del que s'estableix en el I Pla de suport i foment del cooperativisme a la Comunitat Valenciana, la convocatòria per a l'exercici 2018, de les ajudes regulades en l'article 16, Ajudes per a activitats de formació, foment i difusió no vinculades directament al foment de l'ocupació, de l'Ordre 25/2016, de 21 de novembre, de la Conselleria d'Economia.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8398

Data del DOGV
:   05-10-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/9218


Data del document
:   26-09-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Extracte

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

Extracte de la Resolució de 26 de setembre de 2018, del director general d'Economia, Emprenedoria i Cooperativisme, per la qual s'efectua, en el marc del que s'estableix en el I Pla de suport i foment del cooperativisme a la Comunitat Valenciana, la convocatòria per a l'exercici 2018, de les ajudes regulades en l'article 16, Ajudes per a activitats de formació, foment i difusió no vinculades directament al foment de l'ocupació, de l'Ordre 25/2016, de 21 de novembre, de la Conselleria d'Economia. [2018/9218]  
  
  
BDNS (identif.): 417883.  
  
De conformitat amb el que es preveu en els articles 17.3 b i 20.8 a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:   
http://www.pap.minhap.gob.es/bdnstrans  
  
Primer. Objecte i condicions de la convocatòria  
Realitzar la convocatòria, per a l'exercici 2018, en el marc del Primer pla de suport i foment del cooperativisme, de determinades ajudes en matèria d'economia social, regulades per l'Ordre 25/2016, de 21 de novembre, de la Conselleria d'Economia Sostenible, Sectors Productius, Comerç i Treball, publicada en DOGV 7923 de 23 de novembre de 2016.  
Aquestes ajudes es concediran, en règim de concurrència competitiva, en els termes assenyalats en les bases reguladores, en concepte de subvencions per a fer front a les despeses en què incórreguen les beneficiàries per raó de la realització d'alguna de les actuacions de formació, foment o difusió no directament vinculades amb l'ocupació que figuren en la convocatòria a què es refereix el present extracte.  
  
Les ajudes de què tracta la present convocatòria, es concediran amb subjecció al que s'estableix en el Reglament (UE) núm. 1407/2013 de la Comissió, de 18 de desembre de 2013 relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis (DOUE L352, de 24.12.2013)  
  
Segon. Finançament  
Les ajudes que es convoquen es finançaran per un import global màxim de 80.000 euros, procedents de fons propis de la Generalitat.  
  
  
Tercer. Bases reguladores  
Ordre 25/2016, de 21 de novembre, de la Conselleria d'Economia Sostenible, Sectors Productius, Comerç i Treball, publicada en DOGV 7923 de 23 de novembre de 2016.  
  
Quart. Beneficiàries  
Les ajudes a què es refereix aquesta convocatòria podran ser sol·licitades, exclusivament, per les entitats compreses en l'apartat 1, lletres a) i e) de l'article 2 de les bases reguladores, sempre que aquestes últimes entitats tinguen com a objecte o finalitat única o principal la promoció, foment o difusió del cooperativisme.  
  
Cinqué. Presentació de sol·licituds i documents  
1 La presentació de sol·licituds i de la documentació annexa per a l'obtenció de les ajudes regulades en la present convocatòria es realitzarà, obligatòriament, de forma electrònica, segons estableix l'article 14.2 de la Llei 39/2015, d'1 d'octubre, del procediment administratiu comú de les administracions públiques. La presentació de la sol·licitud implica l'acceptació de les presents bases reguladores.  
2 La interessada emplenarà i signarà, en línia, l'imprés de sol·licitud i la documentació annexa que s'exigeix en les bases reguladores d'aquestes ajudes, en atenció a l'ajuda sol·licitada, així com la documentació específicament requerida en aquestes per a cada modalitat d'ajuda, que estaran disponibles en el catàleg de serveis públics interactius de la Generalitat a través de https://sede.gva.es apartat «serveis en línia», accedint al tràmit de sol·licitud de l'ajuda disposat a l'efecte.  
  
3 Tant la sol·licitud com la resta de documentació a presentar s'hauran de signar electrònicament per la sol·licitant, amb certificació de persona jurídica, emesa per qualsevol de les entitats admeses pel portal electrònic de la Generalitat, o amb certificació digital de la seua representant, que haurà d'haver-se registrat prèviament en el Registre de Representants de la Generalitat.  
  
Sisé. Termini de presentació de sol·licituds  
El termini per a la presentació de sol·licituds per a les ajudes convocades mitjançant la present convocatòria és de 10 dies hàbils, comptats des del endemà de la publicació, en extracte, de la present convocatòria en el Diari Oficial de la Generalitat Valenciana.  
  
Seté. Criteris de valoració, resolució, notificació i recursos  
1. Les sol·licituds es tramitaran de conformitat amb el que s'estableix en les bases reguladores i la seua resolució i concessió s'efectuarà en règim de concurrència competitiva, d'acord amb el que s'estableix en aquestes.  
2. Les sol·licituds presentades es valoraran, per la comissió de valoració establida en l'article 5.4 de les bases reguladores, d¿acord amb els criteris que es fixen en l'article 20, capítol III, de les bases reguladores.  
  
3. Cadascuna de les actuacions per a les quals se sol·licite subvenció serà objecte de valoració separada, d'acord amb el que s'ha consignat en la memòria corresponent a aquesta actuació i a la documentació presentada per a la seua valoració.  
4. La resolució de les ajudes convocades i la seua notificació es realitzarà d'acord amb el que s'estableix en l'article 6 de les bases reguladores.  
5. Contra la resolució a la qual es refereix l'apartat anterior, que posarà fi a la via administrativa, podrà interposar-se recurs potestatiu de reposició en el termini d'un mes comptat des de l'endemà de la notificació, o recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació, d'acord amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
Huité. Actuacions subvencionables  
Es consideraran despeses subvencionables, sempre que s'hagen originat per la realització de l'actuació subvencionada i s'hagen satisfet per la beneficiària per raó d'aquesta en la data en què presente la corresponent justificació, les que figuren en l'article 15.2 de les bases reguladores. En cap cas seran subvencionables les despeses que s'esmenten en l'article 15.3 d'aquesta.  
  
Nové. Termini de presentació de justificants  
1. La corresponent justificació, de conformitat amb les bases reguladores, es podrà presentar fins al dia 20 de novembre de 2018, inclusivament.  
2. D'acord amb el que s'estableix en l'article 15.4 de les bases reguladores, l'import d'aquestes ajudes podrà cobrir la totalitat o part de les referides despeses; però no donar lloc a cap benefici per a l'entitat a la qual es concedisquen.  
3. La justificació de les ajudes corresponents es realitzarà en la forma prevista en els articles 10 i 15 de les bases reguladores, i podrà donar lloc a minoració, resolució o reintegrament la concurrència de les circumstàncies previstes en els articles 11 i 12 d'aquestes.  
  
Deu. Compatibilitat i acumulació de les ajudes  
Les ajudes que es concedisquen a l'empara de la convocatòria, seran compatibles amb qualssevol altres obtingudes per la beneficiària per al mateix fi, de conformitat i amb les limitacions establides en l'article 11 de les bases reguladores i amb subjecció al que s'estableix per a les ajudes de minimis.  
  
  
  
Onze. Mitjà de notificació  
Les resolucions i els actes de tràmit es notificaran electrònicament, en els termes establits en la normativa de procediment administratiu comú.  
  
València, 26 de setembre de 2018.- El conseller d'Economia Sostenible, Sectors Productius, Comerç i Treball, p. d. (O 25/2016, de 21 de novembre; DOGV 7923), el director general d'Economia, Emprenedoria i Cooperativisme: Francisco Álvarez Molina.